Jacqueline Fernandez, fjernsynsjournalist og tidligere modell.
Alston Koch, sanger og musikkprodusent.
**Burgherfolket** eller **burghere** er en eurasisk etnisk gruppe på Sri Lanka som nedstammer fra portugisere, nederlendere, briter, og andre europeere som bosatte seg på øya. Med etableringen av Ceylon (nåværende Sri Lanka) som en britisk kronkoloni reiste de fleste som hadde nære bånd til Nederland. Imidlertid forble et større samfunn av burghere og som i stor grad tilpasset seg engelsk språk. I løpet av 1800-tallet hadde de blitt en betydelig del av øyas sosiale og økonomiske liv til tross for sitt beskjedne antall.

Portugisere bosatte seg på Ceylon hovedsakelig som handelsfolk, men ønsket å opprette kolonier. Lisboa gjorde ingenting for å motsette seg dette, men faktisk oppmuntret sine landsmenn til å gifte seg med lokalbefolkningen. Det var dog ikke politikken til Det nederlandske ostindiske kompani å støtte slike ekteskap, men et antall uoffisielle intime forbindelser mellom selskapets ansatte og lokale kvinner skjedde uansett på slutten av 1700-tallet.

Burghere kunne utseendemessig variere fra generasjon til generasjon; en del giftet seg med briter, og fikk etterkommere med overveiende europeisk fenotype eller utseende, inkludert lys hud og en tyngre kroppsbygning, mens andre var nesten ikke til skilles fra singalesere eller tamiler. De fleste burghere har bevart vestlige skikker, særskilt de som nedstammer fra portugisere angående religion, språk og etternavn.

Demografi
---------

I folketellingen i 1981 utgjorde burgherne på Sri Lanka 39 374 personer, noe som er kun 0.2 prosent av hele befolkningen. De fleste av dem bor i hovedstaden Colombo (0,72%), foruten i Gampaha (0,5%). Det er også samfunn i Trincomalee og Batticaloa, med et beregnet antall på rundt 20 000.

Etterkommere av burghere er spredt over hele verden. Familier med etternavn som Foenandes er en variant av portugisiske Fernandes, mens Mirano og Van Dort nedstammer fra nederlendere.

Juridisk definisjon
-------------------

Burgherfolket ble juridisk definert i 1883 av Richard Ottley, høyeste rettsjustitiarius på Ceylon, utpekt i forbindelsen med etableringen av et lovgivningsråd på øya. Burghere ble definert som de som hadde en far som var født på Sri Lanka og med minst en europeisk forfedre på farssiden, uansett hva som var mors etniske bakgrunn, eller hvilken annen etnisk bakgrunn som måtte finnes på farssiden. På grunn av denne definisjonen er nesten alle burghere europeiske etternavn, hovedsakelig portugisiske, nederlandske og britiske, men tidvis også tyske, franske eller russiske.

Betegnelsen «burgher» er avledet fra nederlandsk, og har opprinnelig betydningen borger, eller nærmere bestemt «frimann av en burgh», etablert på 1560-tallet, nederlandske *burgher* og tyske *bürger*. Det vil si de som ikke tilhørte et len, leilendinger, men var fri menn som bodde i en befestet by (*burgh* henviser til en borg) i middelalderens Europa.

I 2001 etablerte burghere en organisasjon for sin kulturarv, Burgher Association, med hovedkvarter i No.393, Union Place, Colombo 2, Sri Lanka.

Referanser
----------

1. ↑  Reeves, Peter (2014): *The Encyclopedia of the Sri Lankan Diaspora*. Editions Didier Millet. ISBN 9789814260831. s. 200
2. ↑  Sarwal, Amit (2015): *Labels and Locations: Gender, Family, Class and Caste – The Short Narratives of South Asian Diaspora in Australia*. Cambridge Scholars Publishing. ISBN 9781443875820. a. 180
3. 1 2  Orizio, R. (2001): *Lost White Tribes*, Free Press, New York. ISBN 0-7432-1197-9
4. 1 2 3  Pakeman, S.A. red. (1964): *Nations of the Modern World: Ceylon*. Frederick A Praeger, Publishers. ASIN B0000CM2VW. s. 18–19
5. 1 2 3  Cook, Elsie K (1953): *Ceylon - Its Geography, Its Resources and Its People*. London: Macmillan & Company Ltd. s 272—274.
6. ↑  Smith, I.R. (1978): *Sri Lanka Portuguese Creole Phonology*. Dravidian Linguistics Association.
7. ↑  Jayasuriya, Shihan de Silva (1998): *The Portuguese Cultural Imprint on Sri Lanka*. Lusotopie 2000. University of London
8. ↑  Müller, J.B. (2009): «One Nation: diversity and multiculturalism-Part I» Arkivert 12. oktober 2012 hos Wayback Machine.. *The Island* (Sri Lanka).
9. ↑  «burgher (n.)», *Online Etymology Dictionary*

Litteratur
----------

* Bosma U. Raben R. (2008): *Being «Dutch» in the Indies: a history of creolisation and empire, 1500–1920*, University of Michigan, NUS Press, kapittel 1, ISBN 9971-69-373-9

Eksterne lenker
---------------

* (en) Burgher people – kategori av bilder, video eller lyd på Commons Rediger på Wikidata
* The Dutch Burghers of Sri Lanka, Dutch Ceylon
* Proud and Prejudiced, historien til burghere på Sri Lanka, ved Rodney Ferdinands
* The Burgher Association
* Burgher Association of Australia
* Burgher Association of UK Arkivert 2. april 2015 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |